Súradnice: 42°09′02″S 24°45′10″V﻿ / ﻿42,15056°S 24,75278°V﻿ / 42.15056; 24.75278

**Dom-múzeum Atanasa Krăsteva** (bulh. Къща-музей Атанас Кръстев – *Kăšta-muzej Atanas Krăstev*), je obrodenecký meštiansky dom v centrálnej časti mesta Plovdiv v Plovdivskej oblasti v južnom Bulharsku.

Názov
-----

Dom je pomenovaný po svojom poslednom majiteľovi, významnom umelcovi a kultúrnom činiteľovi Atanasovi Krăstevovi (známemu aj pod pseudonymom *Načo Kulturata*), ktorý bol okrem iného iniciátorom (v roku 1968) projektu reštaurácie plovdivských architektonických pamiatok a založenia architektonicko-historickej rezervácie Starý Plovdiv Inicioval tiež otvorenie viacerých plovdivských múzeí, medzi inými napríklad múzea venovanému vydávaniu kníh v Bulharsku v Danovovom dome, alebo múzea venovanému plovdivskému umelcovi Zlaťovi Bojadžievovi v dome doktora Stojana Čomakova.

Lokalita
--------

Dom-múzeum Atanasa Krăsteva leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „Dr. Stojan Čomakov" (bulh. улица „Д-р Стоян Чомаков", doslova *ulica doktora Stojana Čomakova*) č. 5A takmer na vrchole pahorku Nebet tepe.

Dejiny
------

Dom bol postavený na začiatku 18. storočia. Prvý majiteľ domu bol Bojan Nasev.

V roku 1989 otvoril majiteľ domu Atanas Krăstev v priestoroch dvora galériu *Červenoto poni*. Atanas Krăstev bol posledným súkromným majiteľom domu a zomrel v roku 2003. V roku 2008 bol jeho dom premenený na múzeum pomenované jeho menom a venované jeho osobe a umeleckej zbierke.

Charakteristika
---------------

Typovo ide o ranoobrodenecký nesymetrický dom. Areál budovy disponuje priestranným dvorom.

Múzeum
------

Múzeum bolo založené v roku 2008. Unikátna je v rámci múzea predovšetkým zbierka 30 portrétov umelca a kultúrneho činiteľa Atanasa Krăsteva, ako aj kolekcia umeleckých diel z jeho zbierky, ktorá sa nachádza na druhom poschodí domu.

Galéria *Červenoto poni*
------------------------

Ide o prvú súkromnú galériu umenia v Plovdive, ktorú založil Atanas Krăstev v roku 1989. Je to vonkajšia galéria, ktorá sa nachádza vo dvore domu. Pomenovaná je po obľúbenej knihe Atanasa Krăsteva – Steinbeckovom románe *The Red Pony (Červený pony)*.

Galéria
-------

* celkový pohľad na dom z východucelkový pohľad na dom z východu
* celkový pohľad na dom z juhovýchoducelkový pohľad na dom z juhovýchodu
* celkový pohľad na dom zo severozápaducelkový pohľad na dom zo severozápadu
* pohľad na časť západnej fasády a vchod do dvorapohľad na časť západnej fasády a vchod do dvora
* pohľad na časť západnej fasádypohľad na časť západnej fasády
* pohľad na časť severnej fasády a vchod do dvorapohľad na časť severnej fasády a vchod do dvora
* pohľad na ohradenie areálu domupohľad na ohradenie areálu domu
* detail zo severnej fasádydetail zo severnej fasády
* detail zo severnej fasádydetail zo severnej fasády
* detailný pohľad na vchod do dvoradetailný pohľad na vchod do dvora

Referencie
----------

1. 1 2 3 4 5 6 7 8 9 10 11 12 13 14  Вестник Марица - Издателска Къща Марица ЕООД.. *Къща-музей "Атанас Кръстев"* [online]. spravochnik.marica.bg, [cit. 2023-05-19]. Dostupné online.
2. 1 2 3 4 5 6 7 8 9 10 11 12   *Lost in Plovdiv* [online]. lostinplovdiv.com, [cit. 2023-05-19]. Dostupné online.
3. 1 2 3 4 5 6 7 8   *Къща-музей на Атанас Кръстев (Начо Културата)* [online]. guide.plovdiv24.bg, [cit. 2023-05-19]. Dostupné online.
4. 1 2 3 4 5 6 7 8  RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 476 s. ISBN 9789544915537. S. 212. (po bulharsky)
5. 1 2  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 572. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Dom-múzeum Atanasa Krăsteva**